**Zápis z 2. zasadnutia v 2021**

**Krízového štábu OcÚ Rybník**

Dňa :5.02.2021 so začiatkom o 15,oo hod.

Prítomní: starostka obec Ing. Daniela Trňanová, predsedníčka krízového štábu (on-line)

Členovia KŠ: Miroslav Považan

Dušan Huszár

Blažena Švecová

Hosť: Mgr. Irena Gremanová riaditeľka ZŠsMŠ

Starostka všetkých prítomných privítala oboznámila so súčasnou pandemickou situáciou.

Pozvaná bola aj riaditeľka školy na riešenie „Návrat do škôl“. Stretnutie sa uskutočnilo skôr ako vláda vydala rozhodnutie.

Obec pravidelne každý týždeň testuje našich občan na COVID 19 a to z dôvodu nie práve priaznivej situácie v našom okrese. Jeden z dôvodu je aj bezpečnosť našich občanov, aby neodchádzali na testovanie mimo našej obce. Naša obec má zriadenú MOM, kde pravidelne uzatvára dohodu so zdravotníkmi, ktorí počas svojho voľna vykonávajú zdravotnícku výpomoc na našom testovaní. Čoraz viac je problém zohnať zdravotníkov, nakoľko sú vyčerpaní. Zatiaľ sa nám to doteraz vždy podarilo.

Nevieme či bude schválený nástup žiakov I. stupňa a detí MŠ od 8.2. 2021 do školy. Škola nám poslala zoznam detí rodičov, ktorí by sa mali zúčastniť testovania. Obec umožnila rodičom testovať sa v určitú hodinu. Odporúčanie je testovať obidvoch rodičov. V pondelok zašleme do školy vyznačený zoznam rodičov detí, ktorí sa zúčastnili testovania, aby škola následne mohla objednať testy na ďalšie testovanie a tak pripraviť návratku pre rodičov, ktorí sa zúčastnia testovania , aby obec vedela či musí vyhradiť určitý čas na toto testovanie v našej obci.

Testovanie pre školy bude pravdepodobne prebiehať každý týždeň, a preto je potrebné zabezpečiť zdravotníkov na plynulé fungovanie MOM.

Zapísala: Blažena Švecová

V Rybníku, 5. 02. 2021